Document ID: 32019R2018

Reference:
5.12.2019
HR
Službeni list Europske unije
L 315/155
DELEGIRANA UREDBA KOMISIJE (EU) 2019/2018
оd 11. ožujka 2019.
o dopuni Uredbe (EU) 2017/1369 Europskog parlamenta i Vijeća u pogledu označivanja energetske učinkovitosti rashladnih uređaja s funkcijom izravne prodaje
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2017/1369 Europskog parlamenta i Vijeća od 4. srpnja 2017. o utvrđivanju okvira za označivanje energetske učinkovitosti i o stavljanju izvan snage Direktive 2010/30/EU (1), a posebno njezine članke 11. i 16.,
budući da:
(1)
Uredbom (EU) 2017/1369 Komisija se ovlašćuje za donošenje delegiranih akata u pogledu označivanja ili promjene vrijednosti pri označivanju skupina proizvoda koje imaju znatan potencijal za uštedu energije i, prema potrebi, drugih resursa.
(2)
Komunikacijom Komisije COM(2016) 773 (2) final (plan rada za ekološki dizajn), koju je Komisija donijela na temelju primjene članka 16. stavka 1. Direktive 2009/125/EZ Europskog parlamenta i Vijeća (3), utvrđuju se prioriteti rada u skladu s okvirom za ekološki dizajn i okvirom za označivanje energetske učinkovitosti za razdoblje od 2016. do 2019. Rashladni uređaji s funkcijom izravne prodaje jedna su od skupina proizvoda koji koriste energiju koje su prioritetne za provođenje pripremnih studija i moguće donošenje mjera.
(3)
Procjenjuje se da bi se mjerama iz plana rada za ekološki dizajn 2030. moglo uštedjeti ukupno više od 260 TWh krajnje energije godišnje, što odgovara godišnjem smanjenju emisija stakleničkih plinova za približno 100 milijuna tona 2030. Rashladni uređaji s funkcijom izravne prodaje skupina su proizvoda navedena u Planu rada za ekološki dizajn i njihova se godišnja ušteda krajnje energije 2030. procjenjuje na 48 TWh.
(4)
Komisija je provela dvije pripremne studije tehničkih, okolišnih i ekonomskih značajki rashladnih uređaja s funkcijom izravne prodaje koji se uobičajeno upotrebljavaju u Uniji. Studije su provedene u bliskoj suradnji s dionicima i zainteresiranim stranama iz Unije i trećih zemalja. Rezultati studija javno su objavljeni i predstavljeni Savjetodavnom forumu osnovanom člankom 14. Uredbe (EU) 2017/1369.
(5)
Tijekom pripremnih studija zaključeno je da treba uvesti zahtjeve u pogledu označivanja energetske učinkovitosti rashladnih uređaja s funkcijom izravne prodaje.
(6)
Tijekom pripremnih studija utvrđeno je da je najbitniji ekološki aspekt rashladnih uređaja s funkcijom izravne prodaje potrošnja energije u fazi uporabe.
(7)
Tijekom pripremnih studija pokazalo se da se potrošnja električne energije proizvoda na koje se primjenjuje ova Uredba može dodatno znatno smanjiti provedbom mjera za označivanje energetske učinkovitosti usmjerenih na rashladne uređaje s funkcijom izravne prodaje.
(8)
Ova bi se Uredba trebala primjenjivati na sljedeće rashladne uređaje s funkcijom izravne prodaje: rashladne vitrine za supermarkete (zamrzivače ili hladnjake), rashladne vitrine za hlađenje pića, male zamrzivače za sladoled, vitrine za sladoled na kugle i rashladne automate za prodaju.
(9)
Minibarovi i uređaji za čuvanje vina s funkcijom izravne prodaje ne bi se trebali smatrati rashladnim uređajima s funkcijom izravne prodaje te bi se stoga trebali isključiti iz ove Uredbe. U području su primjene Delegirane uredbe Komisije (EU) 2019/2016 (4).
(10)
Vertikalni ormari bez cirkulacije zraka profesionalni su rashladni uređaji definirani u Uredbi Komisije (EU) 2015/1095 (5) i stoga ih je potrebno isključiti iz ove Uredbe.
(11)
Na rashladnim uređajima s funkcijom izravne prodaje koji se izlažu na sajmovima trebala bi se nalaziti oznaka energetske učinkovitosti ako je prva jedinica modela već stavljena na tržište ili je stavljena na tržište na sajmu.
(12)
Relevantni parametri proizvoda trebali bi se mjeriti pouzdanim, točnim i ponovljivim metodama. Te metode trebale bi uzeti u obzir priznate suvremene metode mjerenja, uključujući, ako su dostupne, usklađene norme koje su donijele europske organizacije za normizaciju, kako su navedene u Prilogu I. Uredbi (EU) br. 1025/2012 Europskog parlamenta i Vijeća (6).
(13)
Terminologija i metode ispitivanja iz ove Uredbe u skladu su s terminologijom i metodama ispitivanja utvrđenima u normama EN 16901, EN 16902, EN 50597 i EN ISO 23953-2.
(14)
S obzirom na to da se proizvodi koji koriste energiju sve više kupuju na platformama za smještaj informacija na poslužitelju, a ne izravno na internetskim stranicama dobavljača, trebalo bi pojasniti da bi te platforme trebale biti odgovorne za to da se u blizini cijene proizvoda omogući prikazivanje oznake koju je dostavio dobavljač. Trebale bi obavijestiti distributera o toj obvezi, ali ne bi trebale biti odgovorne za točnost ili sadržaj oznake i priloženog informacijskog lista proizvoda. Međutim, u skladu s člankom 14. stavkom 1. točkom (b) Direktive br. 2000/31/EZ Parlamenta i Vijeća (7) o elektroničkoj trgovini, takve internetske platforme za smještaj informacija na poslužitelju trebale bi žurno djelovati kako bi uklonile ili onemogućile pristup informacijama o predmetnom proizvodu ako saznaju za nesukladnost (npr. nedostajuća, nepotpuna ili netočna oznaka ili informacijski list proizvoda), na primjer ako ih obavijesti tijelo za nadzor tržišta. Dobavljač koji na vlastitoj internetskoj stranici prodaje izravno krajnjim korisnicima podliježe obvezama trgovca za prodaju na daljinu iz članka 5. Uredbe (EU) 2017/1369.
(15)
Savjetodavni forum i stručnjaci iz država članica raspravljali su o mjerama predviđenima ovom Uredbom u skladu s člancima 14. i 18. Uredbe (EU) 2017/1369,
DONIJELA JE OVU UREDBU:
Članak 1.
Predmet i područje primjene
1.   Ovom se Uredbom utvrđuju zahtjevi u pogledu označivanja rashladnih uređaja napajanih iz električne mreže s funkcijom izravne prodaje, uključujući uređaje koji se prodaju za hlađenje neprehrambenih proizvoda, kao i zahtjevi u pogledu pružanja dodatnih informacija o tim proizvodima.
2.   Ova se Uredba ne primjenjuje na:
(a)
rashladne uređaje s funkcijom izravne prodaje isključivo s neelektričnim izvorima napajanja;
(b)
rashladne uređaje s funkcijom izravne prodaje koji ne rabe rashladni ciklus stlačivanja para;
(c)
izdvojene sastavne dijelove poput kondenzacijskog uređaja, kompresora ili jedinice za kondenzat na koje vitrina s izdvojenim rashladnim sustavom mora biti priključena da bi funkcionirala;
(d)
rashladne uređaje s funkcijom izravne prodaje za preradu hrane;
(e)
rashladne uređaje s funkcijom izravne prodaje posebno ispitane i odobrene za čuvanje lijekova ili laboratorijskih uzoraka;
(f)
rashladne uređaje s funkcijom izravne prodaje za prodaju i izlaganje živih prehrambenih proizvoda poput rashladnih uređaja za prodaju i izlaganje živih riba i školjki, rashlađenih akvarija i spremnika za vodu;
(g)
rashladne stolove;
(h)
horizontalne poslužne vitrine s ugrađenim spremištem projektirane za rad na radnoj temperaturi hlađenja;
(i)
rashladne uređaje s funkcijom izravne prodaje koji nemaju ugrađeni sustav za hlađenje, nego provode ohlađeni zrak koji proizvodi vanjska jedinica za hlađenje zraka; to ne uključuje vitrine s izdvojenim rashladnim sustavom ni rashladne automate za prodaju 6. kategorije kako je navedeno u tablici 4. Priloga IV.;
(j)
kutne ormare;
(k)
automate za prodaju koji su projektirani za rad na radnoj temperaturi zamrzavanja;
(l)
poslužne vitrine za ribu s drobljenim ledom;
(m)
profesionalne rashladne ormare, brze rashlađivače, kondenzacijske uređaje i procesne rashladne uređaje kako je utvrđeno u Uredbi (EU) 2015/1095;
(n)
uređaje za čuvanje vina i minibarove.
Članak 2.
Definicije
Za potrebe ove Uredbe primjenjuju se sljedeće definicije:
1.
„rashladni uređaj s funkcijom izravne prodaje” znači izolirani ormar s jednim ili više odjeljaka čija se temperatura održava na zadanim vrijednostima, a koji se hlade prirodnom ili prisilnom konvekcijom na jedan ili više načina koji troše energiju, upotrebljava se za izlaganje i prodaju prehrambenih ili drugih proizvoda na određenim temperaturama ispod temperature okoline, s ili bez pomoći pri posluživanju, izravno dostupnih kroz otvore ili jedna ili više vrata ili ladica ili oboje, uključujući rashladne uređaje s funkcijom izravne prodaje s površinama koje se upotrebljavaju za čuvanje prehrambenih ili drugih proizvoda koji nisu dostupni korisnicima, osim minibarova i uređaja za čuvanje vina;
2.
„prehrambeni proizvodi” znači hrana, sastojci, pića, uključujući vino, i ostali artikli koji se prvenstveno upotrebljavaju za potrošnju te koje je potrebno hladiti na određenim temperaturama;
3.
„kondenzacijski uređaj” znači proizvod u koji je ugrađen najmanje jedan kompresor s električnim pogonom i jedan kondenzator, koji može ohladiti rashladni uređaj ili sustav i neprekidno održavati nisku ili srednju temperaturu unutar njega rabeći ciklus stlačivanja para kada je spojen s isparivačem i ekspanzijskom napravom, kako je utvrđeno Uredbom (EU) 2015/1095;
4.
„vitrina s izdvojenim rashladnim sustavom” znači rashladni uređaj s funkcijom izravne prodaje koji se sastoji od tvorničkog sklopa komponenata i kojem je, kako bi funkcionirao kao rashladni uređaj s funkcijom izravne prodaje, potrebna dodatna povezanost s izdvojenim sastavnim dijelovima (kondenzacijskim uređajem i/ili kompresorom i/ili kondenzatorom s vodenim hlađenjem) koji nisu ugrađeni u vitrinu;
5.
„rashladni uređaj s funkcijom izravne prodaje za preradu hrane” znači rashladni uređaj s funkcijom izravne prodaje posebno ispitan i odobren za preradu hrane poput uređaja za pripremu sladoleda, rashladnih automata za prodaju opremljenih mikrovalnom pećnicom ili uređaja za pravljenje leda; to ne uključuje rashladne uređaje s funkcijom izravne prodaje opremljene jednim odjeljkom koji je posebno projektiran za preradu hrane i zauzima manje od 20 % neto zapremnine;
6.
„neto zapremnina” znači dio bruto zapremnine bilo kojeg odjeljka koji preostaje kad se oduzme zapremnina sastavnih dijelova i prostora koji se ne mogu koristiti za čuvanje ili izlaganje prehrambenih i drugih proizvoda, izražen u kubičnim decimetrima (dm3) ili litrama (l);
7.
„bruto zapremnina” znači zapremnina prostora unutar odjeljka bez unutarnje opreme i sa zatvorenim vratima ili poklopcima, izražena u kubičnim decimetrima (dm3) ili litrama (l);
8.
„posebno ispitano i odobreno” znači da je proizvod u skladu sa svim zahtjevima u nastavku:
(a)
posebno je projektiran i ispitan za navedeno radno stanje ili primjenu, u skladu s navedenim zakonodavstvom ili povezanim aktima Unije, zakonodavstvom odgovarajućih država članica i/ili relevantnim europskim ili međunarodnim normama;
(b)
popraćen je dokazima, koji se uvrštavaju u tehničku dokumentaciju, da je proizvod posebno odobren za navedeno radno stanje ili primjenu, u obliku potvrde, homologacijske oznake ili izvješća o ispitivanju;
(c)
stavljen je na tržište posebno za navedeno radno stanje ili primjenu, što je vidljivo barem iz tehničke dokumentacije, informacija na proizvodu i na promotivnim i reklamnim materijalima;
9.
„rashladni stol” znači rashladni uređaj s funkcijom izravne prodaje s jednim vratima ili ladicom ili više njih na okomitoj plohi i otvorima na gornjoj površini u koje se mogu umetnuti posude za privremeno čuvanje prehrambenih proizvoda radi lakog pristupa prehrambenim proizvodima, primjerice dodacima za pizze ili sastojcima za salate;
10.
„horizontalne poslužne vitrine s ugrađenim spremištem” znači horizontalni ormar za pomoć pri posluživanju s rashlađenim spremištem od barem 100 litara (l) po metru (m) duljine koji se uobičajeno postavlja na poslužne vitrine;
11.
„horizontalni ormar” znači rashladni uređaj s funkcijom izravne prodaje s vodoravnim otvorom za izlaganje na gornjoj strani kojem se može pristupiti odozgo;
12.
„radna temperatura hlađenja” znači temperatura između –3,5 Celzijeva stupnja (°C) i 15 Celzijevih stupnjeva (°C) za uređaje koji su opremljeni sustavom upravljanja energijom radi njene uštede, odnosno između –3,5 Celzijeva stupnja (°C) i 10 Celzijevih stupnjeva (°C) za uređaje koji nisu opremljeni takvim sustavima;
13.
„radna temperatura” znači referentna temperatura u odjeljku tijekom ispitivanja;
14.
„rashladni automat za prodaju” znači rashladni uređaj s funkcijom izravne prodaje projektiran za prihvat novca ili žetona korisnika i distribuciju ohlađenih prehrambenih te drugih proizvoda bez intervencije osoblja;
15.
„kutni ormar” znači rashladni uređaj s funkcijom izravne prodaje kojim se postiže geometrijski kontinuitet između dva linearna ormara koji se međusobno nalaze pod kutom i/ili čine krivulju. Kutni ormar nema prepoznatljivu uzdužnu os ili duljinu jer se sastoji samo od elementa za ispunjavanje praznog prostora (primjerice u obliku klina) te ne funkcionira kao samostalni rashladni uređaj. Kut između stranica kutnog ormara iznosi od 30 ° do 90 °;
16.
„radna temperatura zamrzavanja” znači temperatura ispod –12 Celzijevih stupnjeva (°C);
17.
„poslužne vitrine za ribu s drobljenim ledom” znači horizontalni ormar za pomoć pri posluživanju, projektiran i stavljen na tržište isključivo za izlaganje svježe ribe. Karakterizira ga pokrov drobljenog leda koji se rabi za održavanje temperature izložene svježe ribe te ugrađeni odvod;
18.
„uređaj za čuvanje vina” znači rashladni uređaj sa samo jednom vrstom odjeljka za čuvanje vina s preciznim uređajem za regulaciju uvjeta čuvanja i ciljne temperature i s mjerama za sprečavanje vibracija, kako je utvrđeno u Delegiranoj uredbi (EU) 2019/2016;
19.
„odjeljak” znači zatvoreni prostor unutar rashladnog uređaja s funkcijom izravne prodaje, odvojen od drugih odjeljaka pregradom, spremnikom ili sličnim elementom, kojemu se može izravno pristupiti kroz jedna ili više vanjskih vrata i koji se može podijeliti na više pododjeljaka. Za potrebe ove Uredbe, osim ako je određeno drugačije, „odjeljak” se odnosi na odjeljke i pododjeljke;
20.
„vanjska vrata” znači dio rashladnog uređaja s funkcijom izravne prodaje koji je pomičan ili uklonjiv kako bi se omogućilo barem stavljanje sadržaja u rashladni uređaj s funkcijom izravne prodaje ili vađenje sadržaja iz njega;
21.
„pododjeljak” znači zatvoreni prostor u odjeljku čiji se raspon radnih temperatura razlikuje od odjeljka u kojemu se nalazi;
22.
„minibar” znači rashladni uređaj ukupne zapremnine od najviše 60 litara koji je prvenstveno namijenjen za čuvanje i prodaju prehrambenih proizvoda u hotelskim sobama i sličnim prostorima kako je utvrđeno u Delegiranoj uredbi (EU) 2019/2016;
23.
„prodajno mjesto” znači mjesto na kojem su rashladni uređaji s funkcijom izravne prodaje izloženi ili ponuđeni za prodaju, najam ili kupnju uz obročnu otplatu cijene;
24.
„indeks energetske učinkovitosti” (EEI) znači indeks relativne energetske učinkovitosti rashladnog uređaja s funkcijom izravne prodaje izražen kao postotak (%) i izračunan u skladu s točkom 2. Priloga IV.
Članak 3.
Obveze dobavljača
1.   Dobavljači osiguravaju:
(a)
da je svaki rashladni uređaj s funkcijom izravne prodaje označen tiskanom oznakom čiji je format naveden u Prilogu III.;
(b)
da su parametri na informacijskom listu proizvoda, kako su utvrđeni u Prilogu V., uneseni u bazu podataka o proizvodima;
(c)
ako to izričito zatraži distributer, da se informacijski list proizvoda stavi na raspolaganje u tiskanom obliku;
(d)
da je sadržaj tehničke dokumentacije, kako je naveden u Prilogu VI., unesen u bazu podataka o proizvodima;
(e)
da svaki vizualni oglas za određeni model rashladnog uređaja s funkcijom izravne prodaje sadržava razred energetske učinkovitosti i raspon dostupnih razreda energetske učinkovitosti na oznaci u skladu s Prilogom VII.;
(f)
da svaki tehnički ili drugi promidžbeni materijal za određeni model rashladnog uređaja s funkcijom izravne prodaje, uključujući tehničke ili druge promidžbene materijale na internetu, sadržava razred energetske učinkovitosti tog modela i raspon dostupnih razreda energetske učinkovitosti na oznaci u skladu s Prilogom VII. i Prilogom VIII.;
(g)
da je elektronička oznaka, čiji je izgled i sadržaj utvrđen u Prilogu III., dostupna trgovcima za svaki model rashladnog uređaja s funkcijom izravne prodaje;
(h)
da je elektronički informacijski list proizvoda, kako je utvrđen u Prilogu V., dostupan trgovcima za svaki model rashladnog uređaja s funkcijom izravne prodaje.
2.   Razred energetske učinkovitosti temelji se na indeksu energetske učinkovitosti koji se izračunava u skladu s Prilogom II.
Članak 4.
Obveze distributera
Distributeri osiguravaju:
(a)
da svaki rashladni uređaj s funkcijom izravne prodaje na prodajnom mjestu uključujući sajmove ima oznaku koju osigurava dobavljač u skladu s člankom 3. točkom 1. podtočkom (a), za ugradbene uređaje tako da je jasno vidljiva, a za sve druge rashladne uređaje s funkcijom izravne prodaje tako da je jasno vidljiva na vanjskoj prednjoj ili gornjoj strani rashladnog uređaja;
(b)
da se, u slučaju prodaje na daljinu, oznaka i informacijski list proizvoda dostavljaju u skladu s prilozima VII. i VIII.;
(c)
da svaki vizualni oglas za određeni model rashladnog uređaja s funkcijom izravne prodaje, uključujući oglase na internetu, sadržava razred energetske učinkovitosti i raspon dostupnih razreda učinkovitosti na oznaci u skladu s Prilogom VII. i Prilogom VIII;
(d)
da svaki tehnički ili drugi promidžbeni materijal za određeni model rashladnog uređaja s funkcijom izravne prodaje, uključujući tehničke ili druge promidžbene materijale objavljene na internetu, u kojem se navode specifični tehnički parametri, sadržava razred energetske učinkovitosti i raspon dostupnih razreda energetske učinkovitosti na oznaci u skladu s Prilogom VII. i Prilogom VIII.
Članak 5.
Obveze davatelja usluga smještaja informacija na poslužitelju
Ako davatelj usluga smještaja informacija na poslužitelju iz članka 14. Direktive 2000/31/EZ dopušta prodaju rashladnih uređaja s funkcijom izravne prodaje putem svojih internetskih stranica, davatelj usluga mora na sredstvu prikaza omogućiti prikaz elektroničke oznake i elektroničkog informacijskog lista koji je dostavio distributer u skladu s odredbama Priloga VIII. i dužan je obavijestiti trgovca o obvezi prikaza.
Članak 6.
Metode mjerenja
Informacije koje je potrebno osigurati u skladu s člancima 3. i 4. trebaju biti dobivene pouzdanim, točnim i ponovljivim metodama mjerenja i izračuna kojima se uzimaju u obzir općeprihvaćene najsuvremenije metode mjerenja i izračuna utvrđene u Prilogu IV.
Članak 7.
Postupak provjere za potrebe nadzora tržišta
Kad provode provjere u okviru nadzora tržišta iz članka 8. stavka 3. Uredbe (EU) 2017/1369, države članice primjenjuju postupak provjere utvrđen u Prilogu IX.
Članak 8.
Preispitivanje
Komisija preispituje ovu Uredbu s obzirom na tehnološki napredak i dostavlja rezultate te procjene uključujući, prema potrebi, nacrt prijedloga za reviziju, Savjetodavnom forumu najkasnije do 25. prosinca 2023. Preispituje se, među ostalim, sljedeće:
(a)
razredi energetske učinkovitosti;
(b)
mogućnost rješavanja pitanja kružnoga gospodarstva;
(c)
izvedivost poboljšavanja klasifikacije proizvoda, primjerice razlikovanjem vitrina s ugrađenim i vitrina s izdvojenim rashladnim sustavom.
Članak 9.
Stupanje na snagu i primjena
Ova Uredba stupa na snagu dvadesetog dana od dana objave u Službenom listu Europske unije.
Primjenjuje se od 1. ožujka 2021.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 11. ožujka 2019.
Za Komisiju
Predsjednik
Jean-Claude JUNCKER
(1)  SL L 198, 28.7.2017., str. 1.
(2)  Komunikacija Komisije. Plan rada za ekološki dizajn 2016.–2019., COM (2016) 773 final, 30.11.2016.
(3)  Direktiva 2009/125/EZ Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju (SL L 285, 31.10.2009., str. 10.).
(4)  Delegirana uredba Komisije (EU) 2019/2016 оd 11. ožujka 2019. o dopuni Uredbe (EU) 2017/1369 Europskog parlamenta i Vijeća u pogledu označivanja energetske učinkovitosti rashladnih uređaja te o stavljanju izvan snage Delegirane uredbe Komisije (EU) br. 1060/2010 (vidjeti stranicu 102 ovog Službenog lista).
(5)  Uredba Komisije (EU) 2015/1095 оd 5. svibnja 2015. o provedbi Direktive 2009/125/EZ Europskog parlamenta i Vijeća u pogledu zahtjeva za ekološki dizajn profesionalnih rashladnih ormara, brzih rashlađivača ili zamrzivača, kondenzacijskih uređaja i procesnih rashladnih uređaja (SL L 177, 8.7.2015., str. 19.).
(6)  Uredba (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (SL L 316, 14.11.2012., str. 12.).
(7)  Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (Direktiva o elektroničkoj trgovini) (SL L 178, 17.7.2000., str. 1.).
PRILOG I.
Definicije koje se primjenjuju za priloge
Primjenjuju se sljedeće definicije:
(1)
„rashladna vitrina za hlađenje pića” znači rashladni uređaj s funkcijom izravne prodaje projektiran za hlađenje određenom brzinom zapakiranih nekvarljivih pića, isključujući vina, čija je temperatura pri stavljanju u uređaj na temperaturi okoline, koja se prodaju na određenim temperaturama ispod temperature okoline. Rashladna vitrina za hlađenje pića omogućuje pristup pićima izravno kroz otvore ili jedna ili više vrata ili ladice ili oboje. S obzirom na to da su pića nekvarljiva, radi uštede energije moguće je povišenje temperature u vitrini za hlađenje tijekom razdoblja u kojima se ne upotrebljava;
(2)
„zamrzivač za sladoled” znači vodoravni zatvoreni ormar za pohranu i/ili izlaganje i prodaju zapakiranog sladoleda, pri čemu korisnik pretpakiranom sladoledu pristupa otvaranjem neprozirnog ili prozirnog poklopca na vrhu, neto zapremnine ≤ 600 litara (l), odnosno, samo u slučaju zamrzivača za sladoled s prozirnim poklopcem, neto zapremnine podijeljene s ukupnom površinom za izlaganje (TDA) ≥ 0,35 metara (m);
(3)
„proziran poklopac” znači vrata barem 75 % izrađena od prozirnog materijala kroz koja korisnik može jasno vidjeti proizvode;
(4)
„ukupna površina za izlaganje” (TDA) znači ukupna vidljiva površina na kojoj se nalaze prehrambeni i drugi proizvodi, uključujući površinu koja je vidljiva kroz staklo, koja se definira kao zbroj horizontalnih i vertikalnih projiciranih površina neto zapremnine, izražena u četvornim metrima (m2);
(5)
„QR kod” znači matrični crtični kod na oznaci energetske učinkovitosti modela proizvoda koji služi kao poveznica za informacije o tom modelu u javno dostupnom dijelu baze podataka o proizvodima;
(6)
„godišnja potrošnja energije” (AE) znači prosječna dnevna potrošnja energije pomnožena s 365 (broj dana u godini), izražena u kilovatsatima godišnje (kWh/god) i izračunana u skladu s točkom 2. podtočkom (b) Priloga IV.;
(7)
„dnevna potrošnja energije” (Edaily
) znači energija koju rashladni uređaj s funkcijom izravne prodaje potroši u 24 sata u referentnim uvjetima, izražena u kilovatsatima po danu (kWh/24 h);
(8)
„standardna godišnja potrošnja energije” (SAE) znači referentna godišnja potrošnja energije rashladnog uređaja s funkcijom izravne prodaje izražena u kilovatsatima godišnje (kWh/god) i izračunana u skladu s točkom 2. podtočkom (c) Priloga IV.;
(9)
„M” i „N” znači parametri modeliranja kojima se uzima u obzir ukupna površina za izlaganje ili ovisnost potrošnje energije o zapremnini, s vrijednostima kako su navedene u tablici 3. Priloga IV.;
(10)
„temperaturni koeficijent” (C) znači korekcijski faktor kojim se iskazuje razlika u radnoj temperaturi;
(11)
„faktor klimatskog razreda” (CC) znači korekcijski faktor kojim se iskazuje razlika u okolišnim uvjetima za koje je projektiran rashladni uređaj;
(12)
„P” znači korekcijski faktor kojim se iskazuje razlika između vitrina s ugrađenim i vitrina s izdvojenim rashladnim sustavom;
(13)
„vitrina s ugrađenim rashladnim sustavom” znači rashladni uređaj s funkcijom izravne prodaje koji ima ugrađen sustav za hlađenje s kompresorom i kondenzacijskim uređajem;
(14)
„vitrina za sladoled na kugle” znači rashladni uređaj s funkcijom izravne prodaje za čuvanje, izlaganje i vađenje kugli sladoleda unutar propisanih graničnih vrijednosti temperature kako su navedene u tablici 4. Priloga IV.;
(15)
„vertikalni ormar” znači rashladni uređaj s funkcijom izravne prodaje s vertikalnim ili zakošenim otvorom za izlaganje;
(16)
„poluvertikalni ormar” znači vertikalni ormar s vertikalnim ili zakošenim otvorom za izlaganje visine najviše 1,5 metara (m);
(17)
„kombinirani ormar” znači rashladni uređaj s funkcijom izravne prodaje s karakteristikama vitrine i otvora vertikalnog i horizontalnog ormara;
(18)
„vitrina za supermarkete” znači rashladni uređaj s funkcijom izravne prodaje namijenjen za prodaju i izlaganje prehrambenih i drugih proizvoda u maloprodaji, primjerice u supermarketima. Rashladne vitrine za hlađenje pića, rashladni automati za prodaju, vitrine za sladoled na kugle i zamrzivači za sladoled ne smatraju se vitrinama za supermarkete;
(19)
„hladnjak” znači rashladni uređaj s funkcijom izravne prodaje koji kontinuirano održava temperaturu proizvoda koji se čuvaju u ormaru na radnoj temperaturi hlađenja;
(20)
„zamrzivač” znači rashladni uređaj s funkcijom izravne prodaje koji kontinuirano održava temperaturu proizvoda pohranjenih u ormaru na radnoj temperaturi zamrzavanja;
(21)
„vitrina za kolica” znači vitrina za supermarkete koja omogućuje izlaganje proizvoda na paleti ili postolju koji se mogu umetnuti tako da se donji prednji dio, ako je pričvršćen, podigne, zaokrene ili ukloni;
(22)
„M-paket” znači paket za ispitivanje opremljen uređajem za mjerenje temperature;
(23)
„automat za prodaju s više temperatura” znači rashladni automat za prodaju s najmanje dva odjeljka s različitim radnim temperaturama;
(24)
„sredstvo prikaza” znači bilo koji zaslon, uključujući zaslon na dodir, ili ostala vizualna tehnologija za prikaz internetskog sadržaja korisnicima;
(25)
„zaslon na dodir” znači zaslon osjetljiv na dodir, poput onog tablet računala, tableta ili pametnog telefona;
(26)
„ugniježđeni prikaz” znači vizualno sučelje na kojem se skupu slika ili podataka pristupa klikom mišem, pomicanjem miša ili širenjem zaslona na dodir na druge skupove slika ili podataka;
(27)
„alternativni tekst” znači tekst koji kao alternativa grafičkom prikazu omogućuje prikaz podataka u negrafičkom obliku ako uređaji za prikaz ne mogu iscrtati grafičke elemente ili služi za pristupačnost, npr. kao ulazni podatak u aplikacijama za sintezu glasa.
PRILOG II.
Razredi energetske učinkovitosti
Razred energetske učinkovitosti rashladnog uređaja s funkcijom izravne prodaje utvrđuje se na temelju njegova indeksa energetske učinkovitosti (EEI), kako je utvrđeno u tablici 1.
Tablica 1
Razredi energetske učinkovitosti za rashladne uređaje s funkcijom izravne prodaje
Razred energetske učinkovitosti
EEI
A
EEI < 10
B
10 ≤ EEI < 20
C
20 ≤ EEI < 35
D
35 ≤ EEI < 50
E
50 ≤ EEI < 65
F
65 ≤ EEI < 80
G
EEI ≥ 80
Indeks energetske učinkovitosti rashladnog uređaja s funkcijom izravne prodaje izračunava se u skladu s točkom 2. Priloga IV.
PRILOG III.
Oznaka za rashladne uređaje s funkcijom izravne prodaje
1.   OZNAKA ZA RASHLADNE UREĐAJE S FUNKCIJOM IZRAVNE PRODAJE, OSIM RASHLADNIH VITRINA ZA HLAĐENJE PIĆA I ZAMRZIVAČA ZA SLADOLED
1.1   Oznaka:
1.2   Oznaka sadržava sljedeće informacije:
I.
QR kod;
II.
ime ili zaštitni znak dobavljača;
III.
identifikacijsku oznaku modela dobavljača;
IV.
raspon razredâ energetske učinkovitosti od A do G;
V.
razred energetske učinkovitosti utvrđen u skladu s Prilogom II.;
VI.
AE, izražen u kWh godišnje i zaokružen na najbliži cijeli broj;
VII.
—
za rashladne automate za prodaju: zbroj neto zapremnina svih odjeljaka na radnoj temperaturi hlađenja, izražen u litrama (l) i zaokružen na najbliži cijeli broj,
—
za sve ostale rashladne uređaje s funkcijom izravne prodaje: zbroj površina za izlaganje na radnoj temperaturi hlađenja, izražen u četvornim metrima (m2) i zaokružen na dva decimalna mjesta,
—
za sve rashladne uređaje s funkcijom izravne prodaje koji ne sadržavaju odjeljke na radnoj temperaturi hlađenja: izostavljaju se piktogram i vrijednosti u litrama (l) ili kvadratnim metrima (m2) iz podtočke VII.;
VIII.
—
za rashladne uređaje s funkcijom izravne prodaje čiji su odjeljci na radnoj temperaturi hlađenja u istom temperaturnom razredu, osim rashladnih automata za prodaju:
—
temperatura na vrhu: najviša temperatura najtoplijeg M-paketa za odjeljke na radnoj temperaturi hlađenja u Celzijevim stupnjevima (°C) i zaokružena na najbliži cijeli broj, kako je navedeno u tablici 4.,
—
temperatura na dnu: najniža temperatura najhladnijeg paketa za odjeljke na radnoj temperaturi hlađenja u Celzijevim stupnjevima (°C) i zaokružena na najbliži cijeli broj ili najviša minimalna temperatura svih M-paketa za odjeljke na radnoj temperaturi hlađenja u Celzijevim stupnjevima (°C) i zaokružena na najbliži cijeli broj, kako je navedeno u tablici 4.,
—
za rashladne automate za prodaju:
—
temperatura na vrhu: najviša izmjerena temperatura proizvoda za odjeljke na radnoj temperaturi hlađenja u Celzijevim stupnjevima (°C) i zaokružena na najbliži cijeli broj, kako je navedeno u tablici 4.,
—
temperatura na dnu: temperatura je izostavljena,
—
za rashladne uređaje s funkcijom izravne prodaje koji ne sadržavaju odjeljke na radnoj temperaturi hlađenja, izostavljaju se piktogram i vrijednosti u Celzijevim stupnjevima (°C) iz točke VIII.;
IX.
—
za rashladne uređaje s funkcijom izravne prodaje, osim za rashladne automate za prodaju: zbroj površina za izlaganje na radnoj temperaturi zamrzavanja, izražen u četvornim metrima (m2) i zaokružen na dva decimalna mjesta,
—
za sve rashladne uređaje s funkcijom izravne prodaje koji ne sadržavaju odjeljke na radnoj temperaturi zamrzavanja: izostavljaju se piktogram i vrijednosti u kvadratnim metrima (m2) iz podtočke IX.;
X.
—
za rashladne uređaje s funkcijom izravne prodaje čiji su odjeljci na radnoj temperaturi zamrzavanja u istom temperaturnom razredu, osim rashladnih automata za prodaju:
—
temperatura na vrhu: najviša temperatura najtoplijeg M-paketa za odjeljke na radnoj temperaturi zamrzavanja u Celzijevim stupnjevima (°C) i zaokružena na najbliži cijeli broj, kako je navedeno u tablici 4.,
—
temperatura na dnu: najniža temperatura najhladnijeg paketa za odjeljke na radnoj temperaturi zamrzavanja u Celzijevim stupnjevima (°C) i zaokružena na najbliži cijeli broj ili najviša minimalna temperatura svih M-paketa za odjeljke na radnoj temperaturi zamrzavanja u Celzijevim stupnjevima (°C) i zaokružena na najbliži cijeli broj, kako je navedeno u tablici 4.,
—
za rashladne automate za prodaju:
—
temperatura na vrhu: najviša izmjerena temperatura proizvoda za odjeljke na radnoj temperaturi zamrzavanja u Celzijevim stupnjevima (°C) i zaokružena na najbliži cijeli broj, kako je navedeno u tablici 4.,
—
temperatura na dnu: temperatura je izostavljena,
—
za sve rashladne uređaje s funkcijom izravne prodaje koji ne sadržavaju odjeljke na radnoj temperaturi zamrzavanja: izostavljaju se piktogram i vrijednosti u Celzijevim stupnjevima (°C) iz podtočke X.;
XI.
broj ove Uredbe, to jest „2019/2018”.
2.   OZNAKA ZA RASHLADNE VITRINE ZA HLAĐENJE PIĆA
2.1   Oznaka:
2.2   Oznaka sadržava sljedeće informacije:
I.
QR kod;
II.
ime ili zaštitni znak dobavljača;
III.
identifikacijsku oznaku modela dobavljača;
IV.
raspon razredâ energetske učinkovitosti od A do G;
V.
razred energetske učinkovitosti utvrđen u skladu s Prilogom II.;
VI.
AE, izražen u kWh godišnje i zaokružen na najbliži cijeli broj;
VII.
zbroj bruto zapremnina svih odjeljaka na radnoj temperaturi hlađenja, izražen u litrama (l) i zaokružen na najbliži cijeli broj;
VIII.
najvišu prosječnu temperaturu odjeljka za sve odjeljke na radnoj temperaturi hlađenja u Celzijevim stupnjevima (°C) i zaokruženu na najbliži cijeli broj, kako je navedeno u tablici 5.;
IX.
najvišu temperaturu okoline u Celzijevim stupnjevima (°C), zaokruženu na najbliži cijeli broj, kako je navedeno u tablici 6.;
X.
broj ove Uredbe, to jest „2019/2018”.
3.   OZNAKA ZA ZAMRZIVAČE ZA SLADOLED
3.1   Oznaka:
3.2   Oznaka sadržava sljedeće informacije:
I.
QR kod;
II.
ime ili zaštitni znak dobavljača;
III.
identifikacijsku oznaku modela dobavljača;
IV.
raspon razredâ energetske učinkovitosti od A do G;
V.
razred energetske učinkovitosti utvrđen u skladu s Prilogom II.;
VI.
AE, izražen u kWh godišnje i zaokružen na najbliži cijeli broj;
VII.
zbroj neto zapremnina svih odjeljaka na radnoj temperaturi zamrzavanja, izražen u litrama (l) i zaokružen na najbliži cijeli broj;
VIII.
najvišu prosječnu temperaturu odjeljka za sve odjeljke na radnoj temperaturi zamrzavanja u Celzijevim stupnjevima (°C) i zaokruženu na najbliži cijeli broj, kako je navedeno u tablici 7.;
IX.
najvišu temperaturu okoline u Celzijevim stupnjevima (°C), zaokruženu na najbliži cijeli broj, kako je navedeno u tablici 8.;
X.
broj ove Uredbe, to jest „2019/2018”.
4.   IZGLEDI OZNAKE
4.1   Izgled oznake za rashladne uređaje s funkcijom izravne prodaje, osim rashladnih vitrina za hlađenje pića i zamrzivača za sladoled:
4.2   Izgled oznake za rashladne vitrine za hlađenje pića:
4.3   Izgled oznake za zamrzivače za sladoled:
4.4   Pri čemu:
(a)
oznake moraju biti barem 96 mm široke i 192 mm visoke. Ako se oznaka tiska u većem formatu, njezin sadržaj svejedno mora ostati proporcionalan gornjim specifikacijama;
(b)
pozadina oznake je 100 % bijela;
(c)
fontovi su Verdana i Calibri;
(d)
dimenzije i specifikacije elemenata na oznaci opisane su u izgledu oznake u točkama 4.1. i 4.3.;
(e)
boje su CMYK – cijan, magenta, žuta i crna, kao u sljedećem primjeru: 0,70,100,0: 0 % cijan, 70 % magenta, 100 % žuta, 0 % crna;
(f)
Oznake moraju ispunjavati sve sljedeće zahtjeve (brojke se odnose na prethodne slike):
boje logotipa EU-a su:
—
pozadina: 100,80,0,0,
—
zvijezde: 0,0,100,0;
boja logotipa energije je: 100,80,0,0;
QR kod je 100 % crne boje;
ime dobavljača je 100 % crne boje, fonta Verdana podebljanog i veličine 9 pt;
identifikacijska oznaka modela je 100 % crne boje, fonta Verdana uobičajene debljine i veličine 9 pt;
ljestvica od A do G je sljedeća:
—
slova ljestvice energetske učinkovitosti su 100 % bijele boje, fonta Calibri podebljanog i veličine 19 pt; slova su centrirana na osi 4,5 mm od lijeve strane strelica,
—
boje strelica na ljestvici od A do G su sljedeće:
—
razred A: 100,0,100,0,
—
razred B: 70,0,100,0,
—
razred C: 30,0,100,0,
—
razred D: 0,0,100,0,
—
razred E: 0,30,100,0,
—
razred F: 0,70,100,0,
—
razred G: 0,100,100,0;
debljina unutarnje razdjelne crte je 0,5 pt, a boja 100 % crna;
slovo razreda energetske učinkovitosti je 100 % bijele boje, fonta Calibri podebljanog i veličine 33 pt. Strelica razreda energetske učinkovitosti i odgovarajuća strelica ljestvice od A do G postavljene su tako da su njihovi vrhovi poravnani. Slovo u strelici razreda energetske učinkovitosti postavljeno je u središte pravokutnog dijela strelice koja je 100 % crne boje;
vrijednost godišnje potrošnje energije je u podebljanom fontu Verdana veličine 28 pt; „kWh/god” je u fontu Verdana uobičajene debljine i veličine 18 pt. Tekst je centriran i 100 % crne boje;
piktogrami su prikazani kao u izgledu oznake te na sljedeći način:
—
debljina linija piktograma je 1,2 pt te su 100 % crne boje kao i tekst (brojevi i jedinice),
—
brojevi ispod piktograma su u fontu Verdana podebljanom i veličine 16 pt, pri čemu su jedinice u fontu Verdana uobičajene debljine i veličine 12 pt te su centrirane ispod piktograma,
—
temperature su u podebljanom fontu Verdana veličine 12 pt s oznakom „°C” u fontu Verdana uobičajene debljine i veličine 12 pt i nalaze se na desnoj strani piktograma s termometrom ili unutar piktograma s temperaturom okoline,
—
za rashladne uređaje s funkcijom izravne prodaje, osim rashladnih vitrina za hlađenje pića i zamrzivača za sladoled: ako uređaj sadržava samo zamrznute odjeljke ili samo nezamrznute odjeljke prikazuju se samo relevantni piktogrami centrirani između unutarnje razdjelne crt ispod godišnje potrošnje energije i donjeg ruba oznake energetske učinkovitosti, kako je opisano u točki 1.2 podtočkama VII., VIII., IX. i X.,
broj uredbe je 100 % crne boje, u fontu Verdana uobičajene debljine i veličine 6 pt.
PRILOG IV.
Metode mjerenja i izračuni
Za potrebe sukladnosti i provjere sukladnosti sa zahtjevima iz ove Uredbe, mjerenja i izračuni provode se primjenom usklađenih normi ili korištenjem drugih pouzdanih, točnih i ponovljivih metoda kojima se uzimaju u obzir općeprihvaćene najsuvremenije metode i koje su u skladu s odredbama navedenima u nastavku. Referentni brojevi tih usklađenih normi u tu su svrhu objavljeni u Službenom listu Europske unije.
1.   Opći uvjeti ispitivanja:
(a)
okolišni uvjeti odgovaraju skupu 1., osim za zamrzivače za sladoled i vitrine za sladoled na kugle koji se ispituju u okolišnim uvjetima koji odgovaraju skupu 2. iz tablice 2.;
(b)
ako se odjeljak može podesiti na različite temperature, ispitivanje se provodi na najnižoj radnoj temperaturi;
(c)
rashladni automati za prodaju s odjeljcima promjenjive neto zapremnine ispituju se tako da se odjeljak s najvišom radnom temperaturom podesi na najmanju neto zapremninu;
(d)
specifična brzina hlađenja rashladnih vitrina za hlađenje pića ovisi o vremenu vraćanja na radnu temperaturu ako se polovina proizvoda u uređaju zamijeni neohlađenim proizvodima.
Tablica 2
Okolišni uvjeti
Temperatura na suhom termometru, °C
Relativna vlažnost, %
Rosište, °C
Masa vodene pare u suhom zraku, g/kg
Skup 1.
25
60
16,7
12,0
Skup 2.
30
55
20,0
14,8
2.   Određivanje indeksa energetske učinkovitosti:
(a)
za sve rashladne uređaje s funkcijom izravne prodaje, EEI, izražen u % i zaokružen na jedno decimalno mjesto, omjer je AE (u kWh/god) i referencije SAE (u kWh/god):
EEI = AE/SAE.
(b)
AE, izražen u kWh/god i zaokružen na dva decimalna mjesta, izračunava se na sljedeći način:
AE = 365 × Edaily
;
pri čemu je:
—
Edaily
 potrošnja energije rashladnog uređaja s funkcijom izravne prodaje tijekom 24 sata izražena u kWh/24 h i zaokružena na tri decimalna mjesta;
(c)
SAE se izražava u kWh/god i zaokružuje na dva decimalna mjesta. Za rashladne uređaje s funkcijom izravne prodaje čiji su odjeljci u istom temperaturnom razredu i za rashladne automate za prodaju SAE se izračunava na sljedeći način:
SAE = 365 × P × (M + N × Y) × C;
A za rashladne uređaje s funkcijom izravne prodaje čiji su odjeljci u različitim temperaturnim razredima, osim rashladnih automata za prodaju, SAE se izračunava na sljedeći način:
;
pri čemu:
(1)
c je indeksni broj za tip odjeljka u rasponu od 1 do n, pri čemu je n ukupan broj tipova odjeljaka;
(2)
vrijednosti za M i N navedene su u tablici 3.
Tablica 3
Vrijednosti za M i N
Kategorija
Vrijednost M
Vrijednost N
Rashladne vitrine za hlađenje pića
2,1
0,006
Zamrzivači za sladoled
2,0
0,009
Rashladni automati za prodaju
4,1
0,004
Vitrine za sladoled na kugle
25,0
30,400
Vertikalne i kombinirane rashladne vitrine za supermarkete
9,1
9,100
Horizontalne rashladne vitrine za supermarkete
3,7
3,500
Vertikalne i kombinirane vitrine za zamrzavanje za supermarkete
7,5
19,300
Horizontalne vitrine za zamrzavanje za supermarkete
4,0
10,300
Vitrine za kolica (od 1. ožujka 2021.)
9,2
11,600
Vitrine za kolica (od 1. rujna 2023.)
9,1
9,100
(3)
vrijednosti za C i temperaturni koeficijenti navedeni su u tablici 4.;
Tablica 4
Temperaturni uvjeti i odgovarajući temperaturni koeficijenti (C)
n. p. = nije primjenjivo
(a)
Vitrine za supermarkete
Kategorija
Temperaturni razred
Najviša temperatura najtoplijeg M-paketa (°C)
Najniža temperatura najhladnijeg M-paketa (°C)
Najviša minimalna temperatura svih M-paketa (°C)
Vrijednost C
Vertikalne i kombinirane rashladne vitrine za supermarkete
M2
≤ +7
≥ –1
n. p.
1,00
H1 i H2
≤ +10
≥ –1
n. p.
0,82
M1
≤ +5
≥ –1
n. p.
1,15
Horizontalne rashladne vitrine za supermarkete
M2
≤ +5
≥ –1
n. p.
1,00
H1 i H2
≤ +10
≥ –1
n. p.
0,92
M1
≤ +5
≥ –1
n. p.
1,08
Vertikalne i kombinirane vitrine za zamrzavanje za supermarkete
L1
≤ +5
n. p.
≤ –18
1,00
L2
≤ +5
n. p.
≤ –18
0,90
L3
≤ +5
n. p.
≤ –15
0,90
Horizontalne vitrine za zamrzavanje za supermarkete
L1
≤ +5
n. p.
≤ –18
1,00
L2
≤ +5
n. p.
≤ –18
0,92
L3
≤ +5
n. p.
≤ –15
0,92
(b)
Vitrine za sladoled na kugle
Temperaturni razred
Najviša temperatura najtoplijeg M-paketa (°C)
Najniža temperatura najhladnijeg M-paketa (°C)
Najviša minimalna temperatura svih M-paketa (°C)
Vrijednost C
G1
–10
–14
n. p.
1,00
G2
–10
–16
n. p.
1,00
G3
–10
–18
n. p.
1,00
L1
–15
n. p.
–18
1,00
L2
–12
n. p.
–18
1,00
L3
–12
n. p.
–15
1,00
S
Posebna klasifikacija
1,00
(c)
Rashladni automati za prodaju
Temperaturni razred (*2)
Maksimalna izmjerena temperatura proizvoda (TV
) (°C)
Vrijednost C
1. kategorija
7
1 + (12 – TV)/25
2. kategorija
12
3. kategorija
3
4. kategorija
(TV1+TV2)/2 (*1)
6. kategorija
(TV1+TV2)/2 (*1)
(d)
Drugi rashladni uređaji s funkcijom izravne prodaje
Kategorija
Vrijednost C
Ostali uređaji
1,00
(4)
koeficijent Y izračunava se na sljedeći način:
(a)
za rashladne vitrine za hlađenje pića:
Yc je ekvivalentna zapremnina odjeljaka rashladne vitrine za hlađenje pića s ciljnom temperaturom Tc, (Veq
c) i izračunava se na sljedeći način:
Yc = Veq
c = Bruto zapremninac × ((25 – Tc)/20) × CC;
pri čemu je Tc prosječna klasifikacijska temperatura odjeljka, a CC je faktor klimatskog razreda. Vrijednosti za Tc navedene su u tablici 5. Vrijednosti za Cc navedene su u tablici 6.
Tablica 5
Temperaturni razredi i odgovarajuće prosječne temperature odjeljaka (Tc) za rashladne vitrine za hlađenje pića
Temperaturni razred
Tc (°C)
K1
+3,5
K2
+2,5
K3
–1,0
K4
+5,0
Tablica 6
Radni uvjeti i CC za rashladne vitrine za hlađenje pića
Najviša temperatura okoline (°C)
Relativna vlažnost okoline (%)
CC
+25
60
1,00
+32
65
1,05
+40
75
1,10
(b)
za zamrzivače za sladoled:
Yc je ekvivalentna zapremnina odjeljaka zamrzivača za sladoled s ciljnom temperaturom Tc, (Veq
c) i izračunava se na sljedeći način:
Yc = Veq
c = Neto zapremnina × ((12 – Tc)/30) × CC;
pri čemu je Tc prosječna klasifikacijska temperatura odjeljka, a CC je faktor klimatskog razreda. Vrijednosti za Tc navedene su u tablici 7. Vrijednosti za CC navedene su u tablici 8.
Tablica 7
Temperaturni razredi i odgovarajuće prosječne temperature odjeljaka (Tc) za zamrzivače za sladoled
Temperaturni razred
Tc (°C)
Temperatura najtoplijeg M-paketa niža ili jednaka u svim ispitivanjima (osim ispitivanja pri otvaranju poklopca) (°C)
Najviše dopušteno povišenje temperature najtoplijeg M-paketa pri ispitivanju s otvorenim poklopcem (°C)
–18
2
–18,0
–7
2
–7,0
Tablica 8
Radni uvjeti i odgovarajuće vrijednosti za CC za zamrzivače za sladoled
Minimalna
Maksimalna
CC
Temperatura okoline (°C)
Relativna vlažnost okoline (%)
Temperatura okoline (°C)
Relativna vlažnost okoline (%)
Zamrzivač za sladoled s prozirnim poklopcem
16
80
30
55
1,00
35
75
1,10
40
40
1,20
Zamrzivač za sladoled s neprozirnim poklopcem
16
80
30
55
1,00
35
75
1,04
40
40
1,10
(c)
za rashladne automate za prodaju:
Y je neto zapremnina rashladnog automata za prodaju jednaka zbroju zapremnina svih odjeljaka u kojima su pohranjeni proizvodi izravno dostupni za prodaju i zapremnine prostora kroz koje proizvodi prolaze tijekom postupka prodaje, izražena u litrama (l) i zaokružena na najbliži cijeli broj;
(d)
za sve ostale rashladne uređaje s funkcijom izravne prodaje:
Yc je zbroj ukupne površine za izlaganje svih odjeljaka istog temperaturnog razreda u rashladnom uređaju s funkcijom izravne prodaje izražen u četvornim metrima (m2) i zaokružen na dva decimalna mjesta;
(5)
vrijednosti za P navedene su u tablici 9.
Tablica 9
Vrijednosti P
Vrsta ormara
P
Vitrine za supermarkete s ugrađenim rashladnim sustavom
1,10
Drugi rashladni uređaji s funkcijom izravne prodaje
1,00
(*1)  Kod automata za prodaju s više temperatura TV prosjek je vrijednosti TV1 (najviša izmjerena temperatura proizvoda u najtoplijem odjeljku) i TV2 (najviša izmjerena temperatura proizvoda u najhladnijem odjeljku).
(*2)  1. kategorija = rashladni uređaji za limenke i boce sa zatvorenom frontom u kojima su proizvodi naslagani jedni na druge, 2. kategorija = rashladni uređaji sa staklenom frontom za limenke i boce, slastice i grickalice, 3. kategorija = rashladni uređaji sa staklenom frontom isključivo za kvarljive prehrambene proizvode, 4. kategorija = rashladni uređaji sa staklenom frontom s više temperatura, 6. kategorija = kombinirani uređaji s više kategorija uređaja u istom kućištu s jednom jedinicom za hlađenje.
n. p. = nije primjenjivo
PRILOG V.
Informacijski list proizvoda
U skladu s člankom 3. točkom 1. podtočkom (b) dobavljač u bazu podataka o proizvodima unosi informacije utvrđene u tablici 10.
Tablica 10
Informacijski list proizvoda
Ime ili zaštitni znak dobavljača:
Adresa dobavljača
 (2)
:
Identifikacijska oznaka modela:
Uporaba:
Izlaganje i prodaja
Vrsta rashladnog uređaja s funkcijom izravne prodaje:
[Rashladne vitrine za hlađenje pića/zamrzivači za sladoled/vitrine za sladoled na kugle/vitrine za supermarkete/rashladni automati za prodaju]
Kôd skupine uređaja sukladno usklađenim normama ili drugim pouzdanim, točnim i ponovljivim metodama u skladu s Prilogom IV.
Primjerice: [HC1/…/HC8], [VC1/…/VC4]
Parametri određenih proizvoda
(Rashladne vitrine za hlađenje pića: unijeti točku 1., zamrzivači za sladoled: unijeti točku 2., vitrine za sladoled na kugle: unijeti točku 3., vitrine za supermarkete: unijeti točku 4., rashladni automati za prodaju: unijeti točku 5. Ako rashladni uređaj s funkcijom izravne prodaje sadržava odjeljke na različitim temperaturama ili odjeljak koji se može podesiti na različite temperature, u točci se svaki odjeljak ili temperatura navodi u zasebnom retku):
1.
Rashladne vitrine za hlađenje pića:
Bruto zapremnina (dm3 ili l)
Okolišni uvjeti za koje je uređaj prikladan (u skladu s tablicom 6.)
Najviša temperatura (°C)
Relativna vlažnost (%)
x
x
x
2.
Zamrzivači za sladoled s [prozirnim/neprozirnim] poklopcem:
Neto zapremnina (dm3 ili l)
Okolišni uvjeti za koje je uređaj prikladan (u skladu s tablicom 8.)
Temperaturni raspon (°C)
Raspon relativne vlažnosti (%)
minimalno
maksimalno
minimalno
maksimalno
x
x
x
x
x
3.
Vitrina za sladoled na kugle
Ukupna površina za izlaganje (m2)
Temperaturni razred (u skladu s točkom (b) tablice 4.)
x,xx
[G1/G2/G3/L1/L2/L3/S]
4.
[Horizontalna/vertikalna (osim poluvertikalne)/poluvertikalna/kombinirana] vitrina za supermarkete s [ugrađenim rashladnim sustavom/izdvojenim rashladnim sustavom], za kolica: [da/ne]:
Ukupna površina za izlaganje (m2)
Temperaturni razred (u skladu s točkom (a) tablice 4.)
x,xx
[hladnjak: [M2/H1/H2/M1]/zamrzivač:[L1/L2/L3]]
5.
Rashladni automati za prodaju, [rashladni uređaji sa zatvorenom frontom za limenke i boce u kojima su proizvodi naslagani jedni na druge/rashladni uređaji sa staklenom frontom za [limenke i boce, slastice i grickalice/isključivo za kvarljive prehrambene proizvode]/s više temperatura za [unijeti vrstu prehrambenog proizvoda za koju je namijenjen]/kombinirani uređaji s više kategorija uređaja u istom kućištu s jednom jedinicom za hlađenje za [unijeti vrstu prehrambenog proizvoda za koju je namijenjen]]:
Zapremnina (dm3 ili l)
Temperaturni razred (u skladu s točkom (c) tablice 4.)
x
kategorija [1/2/3/4/6]
Opći parametri proizvoda:
Parametar
Vrijednost
Parametar
Vrijednost
Godišnja potrošnja energije (kWh/god) (4)
x,xx
Preporučene temperature za optimalno čuvanje hrane (°C) (Te postavke ne smiju biti u suprotnosti s uvjetima čuvanja iz tablice 4., 5. ili 6. Priloga IV., kako je primjenjivo)
x
EEI
x,x
Razred energetske učinkovitosti
[A/B/C/D/E/F/G] (3)
Parametri izvora svjetlosti
 (1)
 (2):
Vrsta izvora svjetlosti
[tip]
Razred energetske učinkovitosti
[A/B/C/D/E/F/G] (3)
Minimalno trajanje jamstva koje nudi dobavljač
 (2):
Dodatne informacije:
Poveznica na internetsku stranicu dobavljača koja sadržava informacije navedene u točki 3. Priloga II. Uredbi Komisije (EU) 2019/2024 (5)
 (2):
(1)  Kako je utvrđeno u skladu s Delegiranom uredbom Komisije (EU) 2019/2015 (1).
(1)  Delegirana uredba Komisije (EU) 2019/2015 оd 11. ožujka 2019. o dopuni Uredbe (EU) 2017/1369 Europskog parlamenta i Vijeća u pogledu označivanja energetske učinkovitosti izvora svjetlosti te o stavljanju izvan snage Delegirane uredbe Komisije (EU) br. 874/2012 (vidjeti stranicu 68 ovog Službenog lista).
(2)  Izmjene tih stavki ne smatraju se relevantnima za potrebe članka 4. stavka 4. Uredbe (EU) 2017/1369.
(3)  Ako baza podataka o proizvodima automatski generira sadržaj ove ćelije, dobavljač ne unosi te podatke.
(4)  Ako se rashladni uređaj s funkcijom izravne prodaje sastoji od različitih odjeljaka na različitim temperaturama, navodi se godišnja potrošnja energije cjelovite jedinice. Ako različiti rashladni sustavi hlade različite odjeljke istog uređaja, navodi se i potrošnja energije povezana sa svakim podsustavom, kada je to moguće.
(5)  Uredba Komisije (EU) 2019/2024 оd 11. ožujka 2019. o utvrđivanju zahtjeva za ekološki dizajn rashladnih uređaja s funkcijom izravne prodaje u skladu s Direktivom 2009/125/EZ Europskog parlamenta i Vijeća (vidjeti stranicu 313 ovog Službenog lista).
PRILOG VI.
Tehnička dokumentacija
1.   
Tehnička dokumentacija iz članka 3. točke 1. podtočke (d) uključuje sljedeće:
(a)
informacije kako su utvrđene u Prilogu V.;
(b)
informacije kako su utvrđene u tablici 11.
Tablica 11
Dodatne informacije koje se uvrštavaju u tehničku dokumentaciju
Opći opis modela rashladnog uređaja s funkcijom izravne prodaje dovoljan za njegovu nedvosmislenu i jednostavnu identifikaciju:
Specifikacija proizvoda
Opće specifikacije proizvoda:
Parametar
Vrijednost
Parametar
Vrijednost
Godišnja potrošnja energije (kWh/god)
x,xx
Standardna godišnja potrošnja energije (kWh/god)
x,xx
Dnevna potrošnja energije (kWh/24 h)
x,xxx
Okolišni uvjeti
[Skup 1/Skup 2]
M
x,x
N
x,xxx
Temperaturni koeficijent (C)
x,xx
Y
x,xx
P
x,xx
Faktor klimatskog razreda (CC) (1)
x,xx
Ciljna temperatura (Tc) (°C) (1)
x,x
Dodatne informacije:
Referentni brojevi usklađenih normi ili druge pouzdane, točne i ponovljive metode koje se primjenjuju:
Prema potrebi, ime i potpis osobe koja je ovlaštena obvezati dobavljača:
Popis ekvivalentnih modela, uključujući identifikacijske oznake modela:
2.   
Ako su informacije uvrštene u tehničku dokumentaciju za određeni model dobivene:
(a)
od modela koji ima iste tehničke karakteristike relevantne za tehničke informacije koje treba pružiti, ali ga je proizveo drugi proizvođač; ili
(b)
izračunom na temelju dizajna ili ekstrapolacijom iz drugog modela istog ili nekog drugog proizvođača, ili oboje;
tehnička dokumentacija uključuje pojedinosti takvog izračuna, procjenu koju je proizvođač proveo kako bi provjerio točnost izračuna i, prema potrebi, izjavu o istovjetnosti modela različitih proizvođača.
(1)  Samo za rashladne vitrine za hlađenje pića i zamrzivače za sladoled
PRILOG VII.
Informacije koje se navode u vizualnim oglasima, tehničkim ili drugim promidžbenim materijalima te pri prodaji na daljinu osim prodaji na daljinu putem interneta
1.
U vizualnim oglasima za rashladne uređaje s funkcijom izravne prodaje, za potrebe osiguravanja usklađenosti sa zahtjevima iz članka 3. točke 1. podtočke (e) i članka 4. točke (c), razred energetske učinkovitost i raspon raspoloživih razreda energetske učinkovitosti na oznaci prikazuju se kako je navedeno u točki 4. ovog Priloga.
2.
U tehničkim ili drugim promidžbenim materijalima rashladnih uređaja s funkcijom izravne prodaje, za potrebe osiguravanja usklađenosti sa zahtjevima iz članka 3. točke 1. podtočke (f) i članka 4. točke (d), razred energetske učinkovitost i raspon raspoloživih razreda energetske učinkovitosti na oznaci prikazuju se kako je navedeno u točki 4. ovog Priloga.
3.
Pri svakoj prodaji rashladnih uređaja s funkcijom izravne prodaje na daljinu u papirnatom obliku nužno je navesti razred energetske učinkovitost i raspon raspoloživih razreda energetske učinkovitosti na oznaci kako je navedeno u točki 4. ovog Priloga.
4.   
Razred energetske učinkovitosti i raspon razreda energetske učinkovitosti prikazuju se kako je prikazano na slici 1.:
(a)
strelica koja sadržava slovo razreda energetske učinkovitosti, u bijeloj boji i fontu Calibri podebljanom, a veličina slova je barem jednaka veličini cijene ako je cijena prikazana, a u svim drugim slučajevima u jasno vidljivom i čitljivom fontu;
(b)
bojom strelice koja odgovara boji razreda energetske učinkovitosti;
(c)
rasponom raspoloživih razreda energetske učinkovitosti u 100 % crnoj boji; i
(d)
strelica mora biti dovoljno velika da se može jasno vidjeti i pročitati. Slovo unutar strelice razreda energetske učinkovitosti mora biti u središtu pravokutnog dijela strelice, obruba debljine 0,5 pt u crnoj boji oko strelice i slova razreda energetske učinkovitosti.
Odstupajući od uobičajenih odredbi, ako se vizualni oglasi, tehnički ili drugi promidžbeni materijali ili materijali za potrebe prodaje na daljinu u papirnatom obliku tiskaju u crnoj i bijeloj boji, boja strelice može biti crna i bijela na tim vizualnim oglasima, tehničkim ili drugim promidžbenim materijalima ili materijalima za potrebe prodaje na daljinu u papirnatom obliku.
Slika 1
Primjer lijeve/desne crno-bijele strelice/strelice u boji, s navedenim rasponom razreda energetske učinkovitosti
5.
Pri prodaji na daljinu u obliku telemarketinga kupac mora biti obaviješten o razredu energetske učinkovitosti proizvoda i o raspoloživom rasponu razreda energetske učinkovitosti na oznaci te kupac mora imati pristup punoj oznaci i informacijskom listu proizvoda putem poveznice na internetsku stranicu baze podataka o proizvodima, ili na temelju zahtjeva za tiskani primjerak.
6.
U svim situacijama iz točaka od 1. do 3. te točke 5. kupcu se mora na njegov zahtjev omogućiti pribavljanje tiskanog primjerka oznake i informacijskog lista proizvoda.
PRILOG VIII.
Informacije koje se navode pri prodaji na daljinu putem interneta
1.
Odgovarajuća oznaka koju dobavljači stavljaju na raspolaganje u skladu s člankom 3. točkom 1. podtočkom (g) prikazuje se na sredstvu prikaza u blizini cijene proizvoda ako je prikazana ili u blizini proizvoda u svim drugim slučajevima. Oznaka mora biti dovoljno velika da se može jasno vidjeti i pročitati te njezina veličina mora biti razmjerna veličini navedenoj u točki 4. Priloga III. Može biti prikazana ugniježđenim prikazom, a u tom slučaju slika za pristup oznaci mora biti usklađena sa specifikacijama utvrđenima u točki 3. ovog Priloga. Ako se koristi ugniježđeni prikaz, oznaka se prikazuje prvim klikom mišem na sliku, pomicanjem miša preko te slike ili širenjem slike na zaslonu na dodir.
2.   
Za sliku koja se upotrebljava za pristup oznaci kod ugniježđenog prikaza, kako je prikazano na slici 2., vrijedi sljedeće:
(a)
strelica je u boji koja odgovara razredu energetske učinkovitosti proizvoda na oznaci;
(b)
na strelici se navodi razred energetske učinkovitosti proizvoda u bijeloj boji u fontu Calibri podebljanom, a veličina slova je barem jednaka veličini cijene ako je cijena prikazana, a u svim drugim slučajevima u jasno vidljivom i čitljivom fontu; i
(c)
raspon raspoloživih razreda energetske učinkovitosti je u 100 % crnoj boji; i
(d)
mora biti postavljena na jedan od sljedeća dva načina i veličine takve da je strelica jasno vidljiva i čitljiva. Slovo unutar strelice razreda energetske učinkovitosti mora biti u središtu pravokutnog dijela strelice te i slovo i strelica moraju imati obrub u 100 % crnoj boji oko strelice i slova razreda energetske učinkovitosti:
Slika 2
Primjer lijeve/desne strelice u boji, s navedenim rasponom energetskih razreda
3.   
U slučaju ugniježđenog prikaza, redoslijed prikaza oznaka je sljedeći:
(a)
slika iz točke 2. ovog Priloga prikazuje se na sredstvu prikaza u blizini cijene proizvoda ako je prikazana ili u blizini proizvoda u svim drugim slučajevima;
(b)
slika je povezana s oznakom iz Priloga III.;
(c)
oznaka se prikazuje nakon klika mišem, pomicanja miša ili širenja slike na zaslonu na dodir;
(d)
oznaka se prikazuje u skočnom prozoru, u novoj kartici, na novoj stranici ili umetnutim prikazom na zaslonu;
(e)
za uvećavanje oznake na zaslonima na dodir primjenjuju se uvriježeni načini koji se na uređajima primjenjuju za uvećavanje dodirom;
(f)
za prestanak prikazivanja oznake postoji mogućnost zatvaranja ili drugi standardni mehanizam zatvaranja;
(g)
u tekstu, koji je alternativa grafičkom prikazu i koji se prikazuje u slučaju neuspjelog prikaza oznake, navodi se razred energetske učinkovitosti proizvoda, a veličina slova jednaka je veličini slova kojima je navedena cijena ako je prikazana, a u svim drugim slučajevima u jasno vidljivom i čitljivom fontu.
4.
Elektronički informacijski list proizvoda koji dobavljači stavljaju na raspolaganje u skladu s člankom 3. točkom 1. podtočkom (h) prikazuje se na sredstvu prikaza u blizini cijene proizvoda ako je prikazana ili u blizini proizvoda u svim drugim slučajevima. Njegova veličina mora biti takva da je informacijski list jasno vidljiv i čitljiv. Informacijski list proizvoda može se prikazati upotrebom ugniježđenog prikaza ili upućivanjem na bazu podataka o proizvodu i u tom se slučaju na poveznici koja se upotrebljava za pristup informacijskom listu proizvoda jasno i čitljivo navodi „Informacijski list proizvoda”. Ako se upotrebljava ugniježđeni prikaz, informacijski list proizvoda pojavljuje se prvim klikom mišem na poveznicu, pomicanjem miša preko nje ili širenjem te poveznice na zaslonu na dodir.
PRILOG IX.
Postupak provjere za potrebe nadzora tržišta
Dopuštena odstupanja pri provjeri utvrđena u ovom Prilogu odnose se samo na provjeru deklariranih parametara koju provode tijela države članice i dobavljač ih ne smije upotrebljavati kao dopušteno odstupanje za utvrđivanje vrijednosti u tehničkoj dokumentaciji. Vrijednosti i razredi na oznaci ili u informacijskom listu proizvoda ne smiju biti povoljniji za dobavljača od vrijednosti navedenih u tehničkoj dokumentaciji.
Ako je model projektiran tako da može detektirati kad je podvrgnut ispitivanju (npr. prepoznavanjem ispitnih uvjeta ili ciklusa) pa reagirati automatskim mijenjanjem svojeg rada tijekom ispitivanja kako bi postigao povoljnije vrijednosti za bilo koji od parametara utvrđenih u ovoj Uredbi ili koje je proizvođač ili uvoznik deklarirao u tehničkoj dokumentaciji ili bilo kojoj priloženoj dokumentaciji, ni model ni ekvivalentni modeli ne smatraju se sukladnima.
Pri provjeri sukladnosti modela proizvoda sa zahtjevima utvrđenima u ovoj Uredbi tijela država članica primjenjuju sljedeći postupak:
(1)
tijela države članice provjeravaju samo jednu jedinicu modela;
(2)
smatra se da je model u skladu s primjenjivim zahtjevima:
(a)
ako vrijednosti navedene u tehničkoj dokumentaciji u skladu s člankom 3. stavkom 3. Uredbe (EU) 2017/1369 (deklarirane vrijednosti) i, prema potrebi, vrijednosti upotrijebljene za izračun tih vrijednosti nisu povoljnije za dobavljača od odgovarajućih vrijednosti navedenih u izvješćima o ispitivanju; i
(b)
ako vrijednosti navedene na oznaci i informacijskom listu proizvoda nisu povoljnije za dobavljača od deklariranih vrijednosti i navedeni razred energetske učinkovitosti nije povoljniji za dobavljača od razreda utvrđenog na temelju prijavljenih vrijednosti; i
(c)
kad tijela države članice ispitaju jedinicu modela, utvrđene vrijednosti (vrijednosti relevantnih parametara izmjerene u ispitivanju i vrijednosti izračunane na temelju tih mjerenja) u skladu su s odgovarajućim dopuštenim odstupanjima pri provjeri iz tablice 12.;
(3)
ako rezultati iz točke 2. podtočaka (a) i (b) nisu postignuti, smatra se da ni model ni ekvivalentni modeli nisu u skladu s ovom Uredbom;
(4)
ako se ne postigne rezultat iz točke 2. podtočke (c), tijela države članice odabiru tri dodatne jedinice istog modela za ispitivanje. Alternativno, tri dodatne izabrane jedinice mogu pripadati jednom modelu ili više ekvivalentnih modela;
(5)
smatra se da je model u skladu s primjenjivim zahtjevima ako je, za te tri jedinice, aritmetička sredina izračunanih vrijednosti u skladu s odgovarajućim odstupanjima navedenima u tablici 12.;
(6)
ako se ne postigne rezultat iz točke 5., smatra se da model i svi ekvivalentni modeli nisu usklađeni s ovom Uredbom;
(7)
nakon donošenja odluke o nesukladnosti modela u skladu s točkama 3. i 6., tijela države članice bez odgode dostavljaju sve relevantne informacije tijelima ostalih država članica i Komisiji.
Tijela države članice primjenjuju metode mjerenja i izračuna utvrđene u Prilogu IV.
Kad je riječ o zahtjevima iz ovog Priloga, tijela države članice primjenjuju samo dopuštena odstupanja utvrđena u tablici 12. i samo postupak opisan u točkama od 1. do 7. Za parametre iz tablice 12. ne smiju se primjenjivati nikakva druga odstupanja, poput onih navedenih u usklađenim normama ili bilo kojoj drugoj metodi mjerenja.
Tablica 12
Dopuštena odstupanja pri provjeri za izmjerene parametre
Parametri
Dopuštena odstupanja pri provjeri
Neto zapremnina i, prema potrebi, neto zapremnina odjeljka
Utvrđena vrijednost (1) ne smije biti više od 3 % ili 1 litre manja od deklarirane vrijednosti, ovisno o tome koja je od tih vrijednosti veća.
Bruto zapremnina i, prema potrebi, bruto zapremnina odjeljka
Utvrđena vrijednost (1) ne smije biti više od 3 % ili 1 litre manja od deklarirane vrijednosti, ovisno o tome koja je od tih vrijednosti veća.
Ukupna površina za izlaganje i, prema potrebi, ukupna površina za izlaganje odjeljka
Utvrđena vrijednost (1) ne smije biti niža od deklarirane vrijednosti za više od 3 %.
Edaily
Utvrđena vrijednost (1) ne smije biti viša od deklarirane vrijednosti za više od 10 %.
AE
Utvrđena vrijednost (1) ne smije biti viša od deklarirane vrijednosti za više od 10 %.
(1)  U slučaju da se ispituju tri dodatne jedinice kako je propisano u točki 4., utvrđena vrijednost znači aritmetički prosjek vrijednosti dobivenih za te tri dodatne jedinice.

Summary:
Ekološki dizajn i označivanje energetske učinkovitosti – rashladni uređaji s funkcijom izravne prodaje
Ekološki dizajn i označivanje energetske učinkovitosti – rashladni uređaji s funkcijom izravne prodaje
 
SAŽETAK:
Uredba (EU) 2019/2024 o utvrđivanju zahtjeva za ekološki dizajn rashladnih uređaja s funkcijom izravne prodaje
Delegirana uredba (EU) 2019/2018 u pogledu označivanja energetske učinkovitosti rashladnih uređaja s funkcijom izravne prodaje
ČEMU SLUŽE OVE UREDBE?
Uredba (EU) 2019/2024 utvrđuje zahtjeve za ekološki dizajn* za stavljanje na tržište ili stavljanje u uporabu rashladnih uređaja* napajanih iz električne mreže s funkcijom izravne prodaje, uključujući uređaje koji se prodaju za hlađenje neprehrambenih proizvoda. Delegirana uredba (EU) 2019/2018 postavlja pravila u pogledu označivanja i pružanja dodatnih informacija o ovim rashladnim uređajima.
KLJUČNE TOČKE
Uređaji na koje se primjenjuju ove uredbe (rashladni uređaji s funkcijom izravne prodaje) obuhvaćaju vitrine za supermarkete (hladnjake i zamrzivače), rashladne automate za prodaju, rashladne vitrine za hlađenje pića, zamrzivače za sladoled i vitrine za sladoled na kugle.
Uredbe ne pokrivaju:uređaje koji se ne napajaju na električnu energiju; uređaje koji ne rabe rashladni ciklus stlačivanja para; izdvojene sastavne dijelove poput kondenzacijskog uređaja ili kompresora; uređaje za preradu hrane; uređaje za čuvanje lijekova ili laboratorijskih uzoraka; uređaje za žive prehrambene proizvode poput živih riba i školjki; rashladne stolove (npr. uređaje za posluživanje s lakim pristupom s dodacima za pizze ili sa sastojcima za salate); horizontalne poslužne vitrine projektirane za rad na radnoj temperaturi hlađenja; rashladne uređaje koji nemaju ugrađeni sustav za hlađenje, nego provode ohlađeni zrak; automate za prodaju koji su projektirani za rad na radnoj temperaturi zamrzavanja; poslužne vitrine za ribu s drobljenim ledom; profesionalne rashladne ormare, brze rashlađivače, kondenzacijske uređaje i procesne rashladne uređaje; uređaje za čuvanje vina i minibarove.Uredba komisije:određuje u Prilogu II. datume (najprije od 1. ožujka 2021., s dodatnim zahtjevima koji se uvode od 1. rujna 2023.) od kada zahtjevi za ekološki dizajn stupaju na snagu. Oni se odnose na:energetsku učinkovitost,učinkovitost resursa,informacije za tehničare i krajnje korisnike; utvrđuje primjenjive postupke za ocjenu sukladnosti, a u Prilogu III. metode mjerenja i izračuna koji se moraju provoditi.Tijela država članica dužna su primjenjivati postupke provjere definirane u Prilogu IV. prilikom provođenja nadzora tržišta.
Proizvođači, uvoznici i njihovi ovlašteni zastupnici ne smiju na tržište stavljati proizvode koji mogu otkriti postupak ispitivanja i sukladno mijenjati svoju učinkovitost u cilju postizanja boljeg rezultata u pogledu bilo kojeg parametra koji se ispituje.
Prilog V. utvrđuje okvirne referentne vrijednosti na temelju najučinkovitijih dostupnih proizvoda i tehnologija kad su u pitanju rashladni uređaji s funkcijom izravne prodaje u smislu njihova indeksa energetske učinkovitosti.
Komisija je dužna preispitati ovu uredbu u svjetlu tehnološkog napretka i procijeniti izvjestan broj elemenata četiri godine nakon stupanja na snagu Uredbe.
S ovom uredbom, rashladni uređaji s funkcijom izravne prodaje po prvi puta će podlijegati zahtjevima za ekološki dizajn.
Ova delegirana uredba nadopunjuje Uredbu (EU) 2017/1369 o označivanju energetske ekonomičnosti i utvrđuje pravila za dobavljače, distributere i internetske platforme.Dobavljači moraju osigurati:da svaki rashladni uređaj s funkcijom izravne prodaje ima istaknutu oznaku u formatu koji je određen u Prilogu III.;da informacije na informacijskom listu proizvoda, utvrđene u Prilogu V., i sadržaj tehničke dokumentacije (Prilog VI.) budu pohranjeni u bazu podataka o proizvodima;da vizualni oglasi za određeni model sadrže razred energetske učinkovitosti i raspon dostupnih razreda, u skladu s Prilogom VII. i Prilogom VIII.da tehnički promidžbeni materijali za određeni model, uključujući i one objavljene na internetu, u kojima se navode specifični tehnički parametri, sadržavaju razred energetske učinkovitosti i raspon dostupnih razreda u skladu s Prilogom VII.da distributeri dobiju za svaki rashladni uređaj s funkcijom izravne prodaje elektroničku oznaku u formatu određenom u Prilogu III. i elektronički informacijski list o proizvodu kao što je utvrđeno u Prilogu V. Distributeri moraju osigurati:da svaki rashladni uređaj s funkcijom izravne prodaje, uključujući i one izložene na sajmovima, nose jasno vidljivu oznaku koju osigurava proizvođač u smislu Priloga III.;da u slučaju prodaje na daljinu oznaka i informacijski list proizvoda budu u skladu s Prilogom VII. i Prilogom VIII.;da vizualni oglasi, za određeni model, uključujući i one na internetu, sadrže razred energetske učinkovitosti i raspon razreda kao što je određeno u Prilogu VII.;da tehnički promidžbeni materijali određenog modela, uključujući i one objavljene na internetu, u kojima se navode specifični parametri uređaja, sadrži i razred energetske učinkovitosti uređaja, kao i raspon dostupnih razreda u smislu Priloga VII. i Priloga VIII. Internetske platforme moraju osigurati:da elektronička oznaka i elektronički informacijski list koji osigurava distributer budu jasno prikazani, u skladu s Prilogom VIII, na rashladnim uređajima s funkcijom izravne prodaje na tom internetskom portalu.Tijela država članica provode postupke provjere utvrđene Prilogom IX. kada vrše nadzor tržišta.
Razred energetske učinkovitosti utvrđuje se na temelju indeksa u Prilogu II.
Komisija mora preispitati ovu uredbu u svjetlu tehnološkog napretka četiri godine nakon njezina stupanja na snagu.
OD KADA SE PRIMJENJUJU OVE UREDBE?
Obje uredbe će se primjenjivat od 1. ožujka 2021.
POZADINA
Direktiva 2009/125/EZ utvrđuje okvir za određivanje zahtjeva za ekološki dizajn za proizvode koji koriste energiju. Komisija mora odrediti ove zahtjeve za proizvode koji se prodaju i kojima se trguje diljem Unije i koji imaju značajan utjecaj na okoliš. Uredba (EU) 2017/1369 utvrđuje okvir za određivanje zahtjeva u pogledu označivanja energetske učinkovitosti za proizvode koji koriste energiju kako bi potrošači mogli birati učinkovitije proizvode i tako smanjiti potrošnju energije. Više informacija naći ćete ovdje:Rashladni uređaji s funkcijom izravne prodaje (Europska komisija)O označivanju energetske učinkovitosti i ekološkom dizajnu (Europska komisija).
KLJUČNI POJMOVI
Ekološki dizajn: politika kojom se unapređuje, putem naprednijeg dizajna, ekološka učinkovitost uređaja tijekom njihova životnog vijeka, naročito u pogledu energetske učinkovitosti.
Rashladni uređaj: izolirani ormar s jednim ili više odjeljaka čija se temperatura održava na zadanim vrijednostima, koji se hlade prirodnom ili prisilnom konvekcijom.
GLAVNI DOKUMENTI
Uredba Komisije (EU) 2019/2024 od 1. listopada 2019. o utvrđivanju zahtjeva za ekološki dizajn rashladnih uređaja s funkcijom izravne prodaje u skladu s Direktivom 2009/125/EZ Europskog parlamenta i Vijeća (SL L 315, 5.12.2019., str. 313.–334.)
Delegirana uredba Komisije (EU) 2019/2018 od 11. ožujka 2019. o dopuni Uredbe (EU) 2017/1369 Europskog parlamenta i Vijeća u pogledu označivanja energetske učinkovitosti rashladnih uređaja s funkcijom izravne prodaje (SL L 315, 5.12.2019., str. 155.–186.)
VEZANI DOKUMENTI
Uredba (EU) 2017/1369 Europskog parlamenta i Vijeća od 4. srpnja 2017. o utvrđivanju okvira za označivanje energetske učinkovitosti i o stavljanju izvan snage Direktive 2010/30/EU (SL L 198, 28.7.2017., str. 1.–23.)
Uredba (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 Tekst značajan za EGP (SL L 150, 20.5.2014., str. 195.–230.)
Direktiva 2012/19/EU Europskog parlamenta i Vijeća od 4. srpnja 2012. o otpadnoj električnoj i elektroničkoj opremi (OEEO) (SL L 197, 24.7.2012., str. 38.–71.)
Naknadne izmjene Direktive 2012/19/EU ugrađene su u izvorni tekst. Ovaj pročišćeni tekst namijenjen je isključivo dokumentiranju.
Direktiva 2009/125/EZ Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju (SL L 285, 31.10.2009., str. 10.–35.)
Pogledati pročišćeni tekst.
Posljednje ažuriranje 29.01.2020